Edison Chen

**Edison Chen Koon-hei** (lahir 7 Oktober 1980) merupakan pelakon filem, pemuzik, usahawan, dan pereka fesyen Hong Kong Kelahiran Kanada. Chen juga merupakan pengasas kepada *CLOT Inc.*, dan CEO kepada Clot Media Division Limited.

Chen berbahasa Inggeris, namun berkebolehan bercakap dan menyanyi dalam bahasa Kantonis dan Mandarin serta boleh berbahasa Jepun, yang membolehkan beliau terlibat dalam pelbagai industri hiburan di seluruh dunia. Pada 21 Februari 2008, Chen mengumumkan pengunduran diri dari industri hiburan Hong Kong setelah terlibat dalam skandal foto seks, yang memaparkan pelbagai gambar bogelnya serta beberapa pelakon wanita lain yang tersebar di Internet. Beliau kembali pada tahun 2010 dan muncul dalam filem *[[Golden Chickensss]]* (2014) sebagai cameo. Beliau hanya muncul secara sepenuhnya dalam industri perfileman Hong Kong pada tahun 2016.

## Kehidupan awal
Chen dilahirkan di Vancouver, British Columbia, Kanada berketurunan Cina dan 1/8 Portugis. Bapa beliau, Edward Chen (陳澤民) merupakan ahli perniagaan dalam industri hiburan Hong Kong dan lebih dikenali sebagai "Ninth Brother" (九哥).

Beliau pernah belajar di R.C. Palmer Secondary School dan Hong Kong International School. Beliau berada di kelas gred sepuluh bersama pelakon Nicholas Tse.

Bahasa Inggeris merupakan bahasa utama Chen sebelum beliau kemudiannya belajar bahasa Kantonis dan Mandarin. Beliau turut boleh bertutur dalam bahasa Jepun selain mempunyai asas dalam bahasa Khmer yang dipelajarinya untuk berlakon dalam 'Dog Bite Dog.* Chen turut mempunyai dua orang kakak.

==Kerjaya==

===Filem===
Pada tahun 1999, seorang pencari bakat telah mendekati Chen ketika beliau sedang berhibur dengan rakan-rakannya di [[Hong Kong]]. Beliau diminta untuk membintangi sebuah iklan. Ketika berusia 19 tahun, beliau muncul dalam iklan Citibank dan pada awal 2000-an, beliau muncul dalam sebuah iklan bersama-sama dengan [[Cecilia Cheung]].

Beliau kemudiannya muncul dalam sebuah filem Jepun, *Dead or Alive 2: Birds*. Filem Hong Kong pertama beliau pula adalah *Gen-Y Cops* (2000). Selain itu, beliau turut membintangi banyak filem-filem popular seperti *Infernal Affairs*, *Infernal Affairs II*, *Initial&nbsp;D*, dan *Dog Bite Dog*. Beliau kemudiannya membintangi drama Jepun, *Under the Same Moon*. Pada tahun 2006, beliau muncul dalam filem [[Amerika Syarikat]] pertama *The Grudge 2* sebagai wartawan Hong Kong. Beliau turut ditawarkan watak kecil dalam *The Fast and the Furious: Tokyo Drift* namun ditolak. Filem Hong Kong terakhir beliau adalah *The Sniper*, yang dilakukan pengambaran sebelum kejadian [[skandal foto Edison Chen|skandal foto seksnya]]. Beliau turut muncul dalam *The Dark Knight*, namun skandal tersebut menyebabkan wataknya dikurangkan. Menurut sebahagian laporan, beliau sepatutnya melakonkan watak Lau, seorang akauntan Cina yang melakukan rasuah, yang dilakonkan oleh [[Ng Chin Han|Chin Han]]. Beliau melakukan kemunculan semula dalam filem *Almost Perfect* di mana beliau dan bintang lain melakukan promosi dalam beberapa buah festival filem. Pada 28 Oktober, semasa acara fesyen di [[Beijing]], Chen mengumumkan bahawa beliau akan membintangi Initial D 2. Pengambaran filem tersebut dijadualka bermula pada tahun 211, namun tergendala. Pada tahun 2014, beliau muncul dalam *Golden Chickensss*. Selepas lapan tahun muncul dengan watak sampingan, beliau akhirnya muncul secara rasmi dalam dunia hiburan selepas membintangi projek terbaharu [[Lou Ye]]pada April 2016.

===Muzik===

Pada tahun 2000, ketika berusia 20 tahun, Chen bekerjasama dengan [[Emperor Entertainment Group]].  Album hip-hop pertama beliau dikeluarkan pada Februari 2004 berjudul *Please Steal This Album* dan beberapa buah single beliau berjaya menggungguli carta. Chen menyatakan sukar untuk beliau masuk dalam Hong Kong yang didominasi oleh [[kantopop]], namun berpendapat hip-hop mempunyai potensi yang besar.

Beliau kemudiannya muncul dalam album [[M-Flo]], *Cosmicolor*, menerusi lagu "*LOVE ME, HATE THE GAME*" bersama Chan, [[Thaitanium]] dan [[Ryohei Yamamoto]].

Pada penghujung 2009, Chen kembali membikin album baru berjudul *CONFUSION*. Beliau turut berkolaborasi dengan MC HotDog, MC Yan, dan Master Chef selain  [[Sammi Cheng]] and [[Jay Chou]].

==Filemografi==
* 2000 – *Dead or Alive 2: Birds* (Dead or Alive 2: 逃亡者) (Jepun)
* 2000 – *Gen Y Cops* (特警新人類2)
* 2001 – *Final Romance* (願望樹)
* 2001 – *Dummy mother, Without a Baby* (玉女添丁)
* 2001 – *Dance of a Dream* (愛君如夢)
* 2002 – *Princess D* (想飛)
* 2002 – *Nine Girls and a Ghost* (九個女仔一隻鬼)
* 2002 – *Infernal Affairs* (無間道)
* 2003 – *The Twins Effect* (千機變)
* 2003 – *The Medallion* (飛龍再生) (Cameo)
* 2003 – *Infernal Affairs II* (無間道II)
* 2003 – *The Spy Dad* (絕種鐵金剛)
* 2003 – *Infernal Affairs III* (無間道III: 終極無間) (Cameo)
* 2004 – *Sex and the Beauties* (性感都市)
* 2004 – *Moving Targets* (2004 新紮師兄)
* 2004 – *Life, Translated* (時差7小時)
* 2004 – *Jiang Hu* (江湖)
* 2004 – *The Twins Effect II* (千機變)
* 2004 – *A-1 Headline* (A-1 頭條)
* 2005 – *Initial D* (頭文字D)
* 2005 – *Under The Same Moon* (同じ月を見ている) (Jepun)
* 2006 – *Dog Bite Dog* (狗咬狗)
* 2006 – *The Grudge 1.5* (咒怨1.5) (Pendek)
* 2006 – *The Grudge 2* (咒怨2)
* 2007 – *Trivial Matters* (破事兒)
* 2008 – *The Dark Knight* (Cameo)
* 2009 – *The Sniper* (神鎗手)
* 2009 – *Coweb* (戰無雙) (Cameo)
* 2012 – *Almost Perfect*
* 2014 – *Golden Chicken 3* (金雞SSS)
* 2014 - *Streets of Macao*
* 2015 - *Waiting''

## Diskografi

## Rujukan

## Pautan luar
*Edison Chen's Official Blog
*Edison Chen scandal photos
*